Rrethi i Tropojës



Rrethi i Tropojës është njëri nga 36-të rrethet e Shqipërisë. Rrethi i Tropojës ka 28,000 banorë (sipas 2004), një sipërfaqe prej 1,043 km2 dhe kryeqendër qytetin Bajram Curri.

Rregullimi Administrativ
Bashki:


 * Bajram Curr (6.778 banorë)

Komuna:


 * Tropojë
 * Margegaj
 * Llugaj
 * Bujan
 * Fierzë
 * Bytyç
 * Lekbibaj

Historia
Historikisht treva njihet me emrin Malësia e Gjakovës dhe është vend i lindjes i shumë patriotëve të kombit tonë me të cilët mburret Shqipëria dhe Kosova. Gjatë Perandorisë Osmane ishte pjesë e Vilajetit të Kosovës. Kufiri i vitit 1912 që shkëputi pjesën më të madhe të Kosovës nga Shqipëria la Malësinë e Gjakovës në izolim dhe vështirësoi jetën e banorëve. Kufiri la të izoluar edhe ekonominë e Rrethit. Nga çlirimi i Shqipërisë e deri në Luftën e dytë botërore Tropoja së bashku me Hasin dhe Kukësin që kishin mbetur këndej kufirit ishte pjesë e Prefekturës së Kosovës, që ishte një nga 10 zonat administrative të Shqipërisë së lirë. Me çlirimin e Kosovës në vitin 1999 fillon një fazë e re për jetën e banorëve të cilët tani mund të shfrytëzojnë shkollat apo spitalet në Kosovë.

Kultura
Malësia e Gjakovës spikatet me folklorin të begatshëm. Aktualisht në Bajram Curr vepron Ansambli Kulturor "Dardania". Këngëtar të shumtë kanë lindur në Rrethin e Tropojës: Fatime Sokoli, Arif Vlladi, Fatmira Breshani, Gëzim Nikaj.

Ekonomia
Ekonomia e Tropojes është kryesisht blegtorale, por është e pasur me minerale si Kromi dhe Kuarci. Tropoja ka plantacionin e geshtenjave me te madhin ne Evrope. Por kjo pak rendesi ka sepse nuk ka ndonje perdorim industrial, pervec atij primitiv te shitjes se geshtenjes ne marketin privat. Pjesa me e madhe e popullsise është e papune, te ardhurat me te medha vijne nga emigracioni dhe asistenca sociale.

Nje nga sekretet turistike, Valbona nuk shfrytëzohet sa duhet, sikur të shfrytëzoheshin kapacitetet e natyrës Rrethi i Tropojës do ishte një nga rrethet me nivel më të lartë jetese në Shqipëri. Qindra Kosovarë vizitojnë Valbonën, për të kaluar fundjavët në ajrin e pastër, peshkim dhe për të përjetuar kënaqësinë e bukurive të shumta.

Rrethi i Tropojës ka 81 kilometër kufi, ndër të cilët 41 kilometër janë me Kosovën dhe 34 kilometër me Malin e Zi, qarkullimi me Malin e zi mungon totalisht, pavarësisht premtimit për hapjen e pikës së re të kalimit kufitar Qerem-Plavë.

Vendbanime

 * Dushaj
 * Valbonë
 * Dragobi
 * Shoshan

Personalitete
Personalitete të shquara nga Rrethi i Tropojës:


 * Mic Sokoli
 * Haxhi Zeka
 * Tahir Sinani
 * Fatime Sokoli
 * Gëzim Nikaj
 * Sali Berisha
 * Azem Hajdari
 * Besnik Mustafaj

Shih edhe

 * Lugina e Valbonës
 * Lumi i Valbonës
 * Liqeni i Fierzës

Lidhje të jashtme

 * Veshje popullore
 * Bukuri natyrore të Tropojës

Okres Tropojë Kreis Tropoja Tropojë District Distrito de Tropojë fa:تروپویه District de Tropojë Tropojë (distretto) トロポヤ県 Tropojë (district) Okręg Tropoja Tropojë (distrito) Districtul Tropojë Tropojë (okres) Област Тропоја Tropojë distrikt 特羅波耶區